《瑰华镇看桃花》
清代·萧道管

瑰华桃花十五里，桃花红白玫瑰紫。游人看花兼看人，马如游瑰车如水。

罥枝裙衩香春风，映肉花光一何绮。游人只恐斜阳暮，照影争怜绿波美。

长安水边不可见，湖西花钿只如此。明朝处处卖花声，苦报春光疾如驶。

作者简介：萧道管，字君佩，一字道安。侯官人。同县光绪壬午举人、学部主事陈衍室。有《萧閒堂遗诗》。